Το **Λας Κρούσες** ή **Λας Κρούσις** (*Las Cruces, New Mexico*), είναι η δεύτερη μεγαλύτερη σε πληθυσμό πόλη στην πολιτεία Νέο Μεξικό των Ηνωμένων Πολιτειών Αμερικής και έδρα της κομητείας Ντόνια Άνα. Στην απογραφή του 2020 ο πληθυσμός της ήταν 111.385 κάτοικοι, καθιστώντας την τη μεγαλύτερη πόλη στο νότιο Νέο Μεξικό. Η μητροπολιτική περιοχή του Λας Κρούσες, έχει σχεδόν τον διπλάσιο πλυθυσμό, αριθμώντας πάνω από 217.522 κατοίκους.

Η ονομασία της πόλεως είναι ισπανική φράση που κατά λέξη σημαίνει «οι σταυροί» και συνεκδοχικά «το σταυροδρόμι».

Το Λας Κρούσες αποτελεί το οικονομικό και γεωγραφικό κέντρο της Κοιλάδας Μεσίλα, αγροτικής περιοχής εντός του πεδίου προσχώσεων του Ρίο Γκράντε, ο οποίος κυλά στα δυτικά της πόλεως. Στην πόλη έχει την έδρα του το Πολιτειακό Πανεπιστήμιο του Νέου Μεξικού (NMSU), ενώ κοντά βρίσκεται το Κέντρο Δοκιμών Χουάιτ Σαντς (*White Sands Test Facility*) της NASA και το Πεδίο δοκιμών βαλλιστικών πυραύλων του Χουάιτ Σαντς του αμερικανικού στρατού. Στο τοπίο της πόλεως κυριαρχούν τα Όρη Όργκαν στα ανατολικά, ενώ από τις άλλες πλευρές υπάρχουν τα Όρη Ντόνια Άνα, τα Όρη Ρομπλέντο και η κορυφή Πικάτσο.

Η Spaceport America, που έχει τα γραφεία της στο Λας Κρούσες, έχει εκτελέσει αρκετές επιτυχημένες επανδρωμένες υποτροχιακές διαστημικές πτήσεις από τις εγκαταστάσεις της 89 χιλιόμετρα βόρεια από την πόλη, συνεργαζόμενη και με τη Virgin Galactic, που επίσης έχει την έδρα της στην πόλη.

Γεωγραφία
---------

Το Λας Κρούσες είναι κτισμένο σε μέσο υψόμετρο περίπου 1.191 μέτρα πάνω από τη μέση επιφάνεια της θάλασσας, σε γεωγραφικές συντεταγμένες του κέντρου του 32°18΄52΄ Βόρειο πλάτος και 106°46΄44΄΄ Δυτικό μήκος. Περιβάλλεται από βουνά και βρίσκεται πραγματικά στο κέντρο της Καλδέρας Όργκαν, που διαμορφώθηκε από μεγάλη ηφαιστειακή έκρηξη πριν από 32 εκατομμύρια έτη και τα όριά της είναι τα όρη Ντόνια Άνα στα βόρεια της πόλεως και τα Όρη Όργκαν 16 χιλιόμετρα στα ανατολικά της. Η πόλη, αλλά και όλη η Κομητεία Ντόνια Άνα βρίσκονται μέσα σε έρημο, συγκεκριμένα στην οικοπεριοχή της Ερήμου της Τσιουάουα. Το Λας Κρούσες απέχει 362 χιλιόμετρα από την Αλμπουκέρκη και 68 χιλιόμετρα από το Ελ Πάσο (Τέξας), ενώ βρίσκεται μόλις 66 χιλιόμετρα βόρεια από τα σύνορα ΗΠΑ-Μεξικού, όπου η μικρή πόλη Σάνλαντ Παρκ.

Ο μεγάλος ποταμός Ρίο Γκράντε χωρίζει στα δύο την Κοιλάδα Μεσίλα και περνά δυτικά από το Λας Κρούσες, παρέχοντας νερό για άρδευση των εντατικών καλλιεργειών που περιβάλλουν την πόλη. Τώρα πλέον η κοίτη του Ρίο Γκράντε γεμίζει τελείως μόνο όταν ανοίγουν τα φράγματα που υπάρχουν πιο πάνω στον ρου του. Εξαιτιας των συνθηκών ξηρασίας, που ενισχύονται από την κλιματική αλλαγή, ο ποταμός έχει συχνότερα μικρή ποσότητα υδάτων. Πριν την έναρξη της έντονης γεωργοκτηνοτροφικής δραστηριότητας, η θαμνώδης βλάστηση της ερήμου εκτεινόταν στην κοιλάδα and catclaw acacia (*Acacia greggii*).

Παραπομπές
----------

1. ↑  «Gazetteer Files – 2020». United States Census Bureau. Ανακτήθηκε στις 19  Δεκεμβρίου 2021.
2. ↑  «U.S. Census Bureau QuickFacts: Las Cruces city, New Mexico». *www.census.gov* (στα Αγγλικά). Ανακτήθηκε στις 26 Σεπτεμβρίου 2021.
3. ↑  «Archived copy». Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 23 Απριλίου 2011.
4. ↑  «ACS DEMOGRAPHIC AND HOUSING ESTIMATES 2013-2017 American Community Survey 5-Year Estimates». U.S. Census Bureau, American Factfinder. Αρχειοθετήθηκε από το πρωτότυπο στις 14 Φεβρουαρίου 2020. Ανακτήθηκε στις 27 Μαρτίου 2019.
5. ↑  «Virgin Galactic». *www.virgingalactic.com*.
6. ↑  Shari A. Kelley (24 Οκτωβρίου 2019). «Gila Cliff Dwellings National Monument». New Mexico Bureau of Geology & Mineral Resources. Αρχειοθετήθηκε από το πρωτότυπο στις 5 Οκτωβρίου 2021. Ανακτήθηκε στις 29 Απριλίου 2010.
7. ↑  «Elephant Butte Irrigation District». Αρχειοθετήθηκε από το πρωτότυπο στις 11 Σεπτεμβρίου 2013. Ανακτήθηκε στις 22 Δεκεμβρίου 2013.
8. 1 2  Minardi, Di (12 Ιανουαρίου 2021). «A river used to run through it: how New Mexico handles a dwindling Rio Grande». *the Guardian*. Ανακτήθηκε στις 12 Ιανουαρίου 2021.
9. ↑  «New Mexico is the driest of the dry». *Los Angeles Times*. Aug 6, 2013.. Ανακτήθηκε στις 22 December 2013.

Εξωτερικοί σύνδεσμοι
--------------------

* Επίσημος ιστότοπος Αρχειοθετήθηκε 2011-02-25 στο Wayback Machine.
* Γραφείο Συνεδρίων και Επισκεπτών
* Το Λας Κρούσες στο DMOZ
* Το Λας Κρούσες στα Βικιταξίδια

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131357620
* LCCN: n81055209
* GND: 4272436-3
* SUDOC: 161196624
* BNF: cb14469384h (data)

 |

 |